Lav et referat af nedenstående tekst:

Tekst:
Børn har det med at prøvesmage den jord, de leger på - og det kan de nu trygt gøre i alle nordjyske børneinstitutioner, i hvert fald uden risiko for at indtage et forurenet måltid. Region Nordjylland har gennemgået samtlige børneinstitutioner i regionen og har kun fundet fire, der krævede opgravning og udskiftning af jord. De sidste fire år har Region Nordjylland indsamlet historiske oplysninger på samtlige børneinstitutioner i hele regionen og dermed lavet ikke færre end 504 miljøhistoriske redegørelser. Regionen har på baggrund heraf udført forureningsundersøgelser i 102 børnehaver, og kun fire steder var det nødvendigt at opgrave og bortskaffe forurenet jord. De fire steder, hvor der blev bortgravet forurenet jord, er: Vejgaard Børnehave, Aalborg Børnehaven Stjernen, Aalborg Vaarst Børnehave, Vaarst Børnegruppen Skovtrolden, Bedsted De påviste forureninger er typisk fra tidligere tiders industrier i byerne eller situationer, hvor forurenet jord er tilført ved bygge- og anlægsarbejder. Indsatsen har kostet 9,2 millioner kroner.

Referat:
Forældre kan sende deres børn i institution i Nordjylland uden at frygte, at legepladsen er forurenet.